
asupra propunerii legislative pentru modificarea şi completarea Legii 128/1997 privind 
Statutul personalului didactic
 (Pl. x. 742/2006).


1. În conformitate cu prevederile art. 95 din Regulamentul Camerei Deputaţilor, republicat, cu adresa nr.PL.x.742/ 8 noiembrie 2006, Comisia pentru învăţământ, ştiinţă, tineret şi sport a primit spre dezbatere şi avizare, în fond, propunerea legislativă pentru modificarea şi completarea Legii 128/1997 privind Statutul personalului didactic (Pl. x. 742/2006).

La întocmirea raportului, Comisia a avut în vedere avizul primit de la Comisia pentru muncă şi protecţie socială, precum şi avizul Consiliului Legislativ.

Propunerea legislativă are ca obiect de reglementare modificarea alin. (3) al art. 50 şi alin. (3) al art. 104 din Legea nr. 128/1997 privind Statutul personalului didactic, cu modificările şi completările ulterioare. 

Modificarea alin. (3) al art. 50 ar duce la eliminarea neconcordanţei între acest alineat şi alin. (6) al art. 90, în sensul menţionării exprese a faptului ca gradaţia de merit, care face parte din salariul de bază, constituie baza de calcul pentru sporuri, indemnizaţii şi alte drepturi, care se acordă în raport cu salariul de bază. 

Modificarea cuprinsului alin. (3) art. 104 ar duce la eliminarea efectelor discriminatorii create prin textul actual al legii, între cadrele didactice care fac naveta pe rutele urban-urban, rural-rural şi rural-urban. 

2. În raport de obiectul şi conţinutul său, propunerea legislativă face parte din categoria legilor organice, potrivit prevederilor art. 73 din Constituţia României, republicată.


3. La lucrările Comisiei au fost prezenţi 17 deputaţi, din totalul de 28 membri ai Comisiei. La dezbaterea propunerii legislative a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat: doamna Gabriela Pasztor – secretar de stat, Ministerul Educaţiei şi Cercetării. 

4.  Potrivit prevederilor art. 75 alin. (1) din Constituţia României, republicată, şi ale art. 92  alin. (9) pct.1 din Regulamentul Camerei Deputaţilor, Camera Deputaţilor este prima Cameră sesizată.


5. În urma dezbaterii, în şedinţa din 22 noiembrie 2006, Comisia, cu unanimitatea voturilor celor prezenţi, propune Plenului  adoptarea propunerii legislative, cu amendamentele din Anexă.

Anexă 

I. Amendamente admise

	Nr. crt.
	Text 

Legea nr. 128/1997
	Text propunere legislativă
	Text propus de Comisie
(autorul amendamentelor)
	Motivare

	1.
	---
	Titlul Legii: Lege pentru modificarea şi completarea Legii 128/1997 privind Statutul personalului didactic
	Titlul Legii: Lege pentru modificarea Legii 128/1997 privind Statutul personalului didactic
	Respectarea normelor de tehnică legislativă.

	2.
	---
	Articol unic – Legea nr. 128/1997 privind Statutul personalului didactic, publicată în Monitorul Oficial al României, Partea I, nr.158 din 12 iulie 1997, cu modificările şi completările ulterioare, se modifică şi se completează după cum urmează:
	Articol unic – Legea nr. 128/1997 privind Statutul personalului didactic, publicată în Monitorul Oficial al României, Partea I, nr.158 din 16 iulie 1997, cu modificările şi completările ulterioare, se modifică după cum urmează:
	

	3.
	Art. 50 - (3) Personalul didactic de predare, didactic auxiliar şi cel de conducere din unităţile de învăţământ, cu performanţe deosebite în inovarea didactică, în pregătirea preşcolarilor sau a elevilor, în pregătirea elevilor distinşi la concursuri şcolare, faza naţională şi internaţională, precum şi cu o vechime de peste 3 ani în învăţământ, poate beneficia de gradaţia de merit, acordată prin concurs. Această gradaţie se acordă pentru 10% din posturile didactice existente la nivelul inspectoratului şcolar şi reprezintă 20% din salariul de bază al funcţiei sau postului persoanei în cauză. Gradaţia de merit se include în salariul de bază.
	Art. 1  - Alineatul (3) al articolului 50 se modifică şi va avea următorul conţinut:
„Art. 50 - (3) Personalul didactic de predare, didactic auxiliar şi cel de conducere din unităţile de învăţământ, cu performanţe deosebite în inovarea didactică, în pregătirea preşcolarilor sau a elevilor, în pregătirea elevilor distinşi la concursuri şcolare, faza naţională şi internaţională, precum şi cu o vechime de peste 3 ani în învăţământ, poate beneficia de gradaţia de merit, acordată prin concurs. Această gradaţie se acordă pentru 10% din posturile didactice existente la nivelul inspectoratului şcolar şi reprezintă 20% din salariul de bază. Gradaţia de merit acordată personalului didactic face parte din salariul de bază şi constituie bază de calcul pentru sporuri, indemnizaţii şi alte drepturi care se acordă în report cu salariul de bază.”
	„1. Alineatul (3) al articolului 50 va avea următorul cuprins:”
„Personalul didactic de predare, didactic auxiliar şi cel de conducere din unităţile de învăţământ, cu performanţe deosebite în inovarea didactică, în pregătirea preşcolarilor sau a elevilor, în pregătirea elevilor distinşi la concursuri şcolare, faza naţională şi internaţională, precum şi cu o vechime de peste 3 ani în învăţământ, poate beneficia de gradaţia de merit, acordată prin concurs. Această gradaţie se acordă pentru 16% din posturile didactice existente la nivelul inspectoratului şcolar şi reprezintă 25% din salariul de bază al funcţiei sau postului persoanei în cauză. Gradaţia de merit face parte din salariul de bază şi constituie bază de calcul pentru sporuri, indemnizaţii şi alte drepturi care se acordă în raport cu salariul de bază.”
Autor: Comisia
	Aplicarea, începând cu anul 2005, a Legii calităţii în învăţământ ridică exigenţe în ceea ce priveşte competiţia pentru acordarea gradaţiilor de merit. În consecinţă, sunt fireşti majorările procentuale propuse, prin care se reflectă creşterea calităţii actului de învăţământ.

	4.
	Art. 104 – (3)  Personalului didactic din mediul rural, care nu dispune de locuinţă şi căruia nu i se poate oferi locuinţă corespunzătoare în localitatea unde are postul, i se va deconta cheltuielile pe mijloacele de transport în comun, la şi de la locul de muncă. 

     În cazul în care nu există mijloace de transport în comun între localitatea de domiciliu şi sediul instituţiei de învăţământ, urmează a se deconta contravaloarea a 7,5 l benzină Premium la 100 km parcurşi, dacă transportul se face cu autoturismul proprietate personală sau cu alte mijloace.

    În cazul în care există mijloc de transport în comun, dar personalul didactic preferă să circule cu alte mijloace, urmează a se deconta contravaloarea abonamentului lunar pe respectivul mijloc de transport în comun.
    Decontarea sau plata echivalentă costurilor de transport se va efectua de către administraţia publică locală.
	Art. 2 – Alineatul (3) al articolului 104 se modifică şi se completează şi va avea următorul conţinut:
„Art. 104 – (3)  Personalului didactic, pentru care deplasarea de la domiciliul/reşedinţă la locul de muncă necesită folosirea unui mijloc de transport şi căruia nu i poate asigura transportul sau locuinţă corespunzătoare în apropierea postului, i se vor  deconta cheltuielile de transport în comun, la şi de la locul de muncă. 
     În cazul în care nu există mijloace de transport în comun între localitatea de domiciliu/reşedinţă şi locul de muncă, se va deconta contravaloarea a 7,5 l benzină Premium la 100 km parcurşi pe ruta minimă, dacă transportul se face cu autoturismul proprietate personală sau cu alte mijloace de transport.
    În cazul în care există mijloc de transport în comun, dar personalul didactic preferă să circule cu alte mijloace,  se va deconta contravaloarea abonamentului lunar cel mai ieftin existent pe ruta respectivă.
    Decontarea sau plata echivalentă a costurilor de transport se va efectua în luna următoare, de către consiliul local de pe raza căruia se află unitatea de învăţământ la care personalul didactic îşi desfăşoară activitatea.
     Consiliul de administraţie al unităţii de învăţământ stabileşte sumele conform legii şi propune spre aprobare consiliului local drepturile băneşti aferente personalului didactic care solicită cheltuieli de deplasare.”
	„2. Alineatul (3) al articolului 104 va avea următorul cuprins:”
„Personalului didactic din unităţile de învăţământ de stat, care nu dispune de locuinţă şi căruia nu i se poate oferi o locuinţă corespunzătoare în localitatea unde are postul, i se vor deconta cheltuielile pe mijloacele de transport în comun, din localitatea de reşedinţă la locul de muncă şi de la locul de muncă în localitatea de reşedinţă.
        În cazul în care nu există mijloace de transport în comun între localitatea de reşedinţă şi sediul unităţii de învăţământ, urmează a i se deconta contravaloarea a 7,5 l benzină Premium la 100 de km parcurşi, dacă transportul se face cu autoturismul proprietate personală.

        În cazul în care există mijloc de transport în comun, dar personalul didactic preferă să circule cu autoturismul proprietate personală, urmează a se deconta contravaloarea abonamentului lunar pe respectivul mijloc de transport în comun.

       Atunci când transportul mai multor cadre didactice se face cu un singur autoturism, plata se face numai posesorului autoturismului respectiv.

       Decontarea sau plata echivalentă costurilor de transport se va efectua de către autorităţile administraţiei publice locale din unitatea administrativ-teritorială pe raza căreia se află unitatea de învăţământ la care îşi desfăşoară activitatea cadrul didactic, în urma solicitărilor adresate autorităţilor administraţiei publice locale, astfel:

      a) decontarea contravalorii călătoriei pe mijloacele de transport în comun prin depunerea la sfârşitul fiecărei luni de activitate, a biletelor de călătorie sau a abonamentului, iar decontarea contravalorii corespunzătoare celor 7,5 l benzină Premium la 100 km parcurşi, prin depunerea la sfârşitul fiecărei luni de activitate a documentelor justificative  eliberate de unitatea de învăţământ, care certifică efectuarea transportului cu autoturismul proprietate personală;

     b) solicitarea contravalorii călătoriei efectuate cu mijloacele de transport în comun sau a contravalorii corespunzătoare a 7,5 l benzină Premium la 100 km parcurşi, pentru cei care-şi asigură transportul cu autoturismul proprietate personală, ca urmare a pontajului zilnic efectuat de conducerea unităţii de învăţământ.”
Autor: Comisia 
	Pentru claritatea exprimării şi eliminarea tuturor discriminărilor. 

